θεωρία+(3)

 **//Η κυματική εξίσωση του Schrödinger//** Η κυματική εξίσωση του Schrödinger μαθηματικά συσχετίζει τη σωματιδιακή και κυματική συμπεριφορά του ηλεκτρονίου προσδιορίζει την πιθανότητα εύρεσης του ηλεκτρονίου σε ορισμένο χώρο. Με βάση την εξίσωση Schrödinger υπολογίζεται η ενέργεια, Ε n, του ηλεκτρονίου, η οποία συμπίπτει με αυτή που προσδιόρισε ο Bohr, για το άτομο του υδρογόνου. Η επίλυση της εξίσωσης, οδηγεί στις **κυματοσυναρτήσεις ψ**, οι οποίες ονομάζονται **ατομικά τροχιακά**. Τα ατομικά τροχιακά αποτελούν συναρτήσεις θέσης του ηλεκτρονίου στο άτομο π.χ. είναι της μορφής **ψ (x, y, z)** όπου x, y, z είναι οι συντεταγμένες που καθορίζουν τη θέση του ηλεκτρονίου γύρω από τον πυρήνα. Το ψ δεν έχει φυσική σημασία. Αντίθετα το **ψ 2 ** έχει σημαντική φυσική σημασία, καθώς **εκφράζει την πιθανότητα να βρεθεί το ηλεκτρόνιο σε ένα ορισμένο σημείο του χώρου γύρω από τον πυρήνα**. Το ψ 2 ή ακριβέστερα το –eψ 2, όπου –e το φορτίο του ηλεκτρονίου, εκφράζει την κατανομή ή την πυκνότητα του ηλεκτρονιακού νέφους στο χώρο γύρω από τον πυρήνα.